Nuwe NDOV: Ramaphosa stel paneel aan om te help met besluit | Maroela Media
Nuwe NDOV: Ramaphosa stel paneel aan om te help met besluit
Pres. Cyril Ramaphosa. Foto: Siyabulela Duda/GCIS
Pres. Cyril Ramaphosa het 'n paneel aangestel wat hom kan help om geskikte kandidate vir die pos van Nasionale Direkteur van Openbare Vervolging (NDOV) te identifiseer.
Luidens 'n verklaring deur die presidensie sluit die paneel regsorganisasies en openbare instellings in. Jeff Radebe, minister van energie, sal die voorsitter van die paneel wees en versoek word om potensiële kandidate te identifiseer, toe te sien dat hulle aan die kriteria voldoen, onderhoude met hulle voer en minstens drie aanbevelings aan die president maak.
Khusela Diko, woordvoerder vir die presidensie, het gesê hoewel die paneel aanbevelings kan maak, kan nét die president ingevolge die Grondwet die NDOV aanstel. Diko het bygevoeg dat Ramaphosa die besluit sal neem in oorleg met Michael Masutha, minister van justisie en korrektiewe dienste.
Die organisasies wat genooi is om 'n verteenwoordiger in die paneel te hê is die Nasionale Balie, die prokureursorde van Suid-Afrika, die Black Lawyers Association, die National Association of Democratic Lawyers, Advocates for Transformation, die ouditeur-generaal van Suid-Afrika en die Suid-Afrikaanse menseregtekommissie.
Volgens Diko moet die paneel sy werk voltooi en aanbevelings maak sodat Ramaphosa soos die konstitusionele hof bepaal het binne 90 dae vanaf 13 Augustus 'n aanstelling kan maak.
Noordwes-polisie haal uit en wys
AfriForum praat internasionaal oor plaasmoorde
Maak net gou want die land is lam gele omdat n skaap vir jare niks gedoen het nie …zuma en sy buddies beskerm
Hoekom sit Ramaphosa nie "goed gesinde" beoordeelaars ook op die paneel nie?
Stel maar aan, ha-ha. Die een is nes die ander. Wat gaan verander?
Dis amazing hoe hierdie knape dit kan laat lyk of hulle 'n goeie job doen, terwyl dit eintlik net oë-verblindery is. Hy doen dit net so sodat, indien dit WEER 'n flop is soos Sean The Sheep, dan kan hy vingers wys en sê "dit was die kommissie se aanbeveling"?? Staan vir eenkeer op jou eie bene, maak jou eie besluit, en leef met die gevolge van jou patetiese besluite….